CAƔ WEZUU ƐZƖ KRƖSTƲ TƲ YƆ
Ðɩsɛɣ Yehowa se ɛlabaɣ lɛ mɩ-sɔɔlɩm yɔɔ
Tesalooniiki koobiya lɩzɩ sɔɔlɩm nɛ pawɩlɩ po-koobiya Krɩstʋ mba, paa paawɛ kala taa yɔ. (2 Tes. 1:3, 4) Mbʋ ɖɔɖɔ Yehowa samaɣ lɩzɩɣ sɔɔlɩm nɛ kawɩlɩɣ kedeŋa kpeekpe yɔɔ koobiya. Hɔɔlʋʋ ŋgʋ kɩwɛ ɖɛ-tɛ intɛrnɛɛtɩ lone jw.org yɔɔ nɛ payaɣ-kʋ se “Ɛzɩma palakɩnɩ ña-haɖɛ tʋmɩyɛ yɔ,” kɩñɩkɩɣ niye tɔm ndʋ tɩ-yɔɔ. Ðɩsɛɣ-ŋ ñɔ-sɔɔlɩm nɛ haɖɛ nɖɩ ŋlakɩ se ŋɖʋnɩ nesi yɔ pɩ-yɔɔ.
CƆNƖ VIDEO PAA ƐZƖMTAA LƐ, “ÐƖSƐƔ ƐSƆ SƐ ƐLABAƔ LƐ MƖ-YƆƆ;” NƐ PƲWAYƖ LƐ ŊCOSI TƆM TƲNƐ TƖ-YƆƆ:
• Haɖɛ nɖɩ ɖɩlakɩ yɔ, ɖɩsɩɣna se pala tʋma wena?
• Nʋmɔʋ kɩbaŋʋ ŋgʋ yɔɔ ɖɩpɩzɩɣ nɛ ɖɩtɩŋna nɛ ɖɩha liidiye se ɖɩɖʋ nesi ɖo-koobiya mba pɛwɛ kɩcɛyɩm taa yɔ?—Kalɩ ɖɔɖɔ jw.org yɔɔ tɔm ñʋʋ “Mbʋ nabɛyɛ wɛna nɛ pɩɖɛlɩsɩ yɔ, pɩsɩɣna nɛ pɔcɔŋnɩ lalaa kɩcɛyɩm ɖeɖe”